উত্তর কোরিয়া ইস্যুতে ট্রাম্পের নমনীয় অবস্থান আমেরিকার মিত্রদেশ জাপান ও দক্ষিণ কোরিয়াকেও চিন্তায় ফেলে দিয়েছে। ট্রাম্প এই দুই দেশকে সামরিক ব্যয় বাড়াতে বলেছেন, কিন্তু সিঙ্গাপুর বৈঠকে কিমকে উত্তর কোরিয়ার জলসীমার কাছে সামরিক মহড়া না করার প্রতিশ্রুতি দিয়ে এসেছেন। উত্তর কোরিয়ার পরমাণু কার্যক্রম চালিয়ে যাওয়ার বিষয়ে ট্রাম্পের নীরবতা টোকিও এবং সিউলকে হুমকিতে ফেলে দিচ্ছে। কারণ, জাপান ও দক্ষিণ কোরিয়া—উভয় দেশেই মার্কিন ঘাঁটি আছে। উত্তর কোরিয়া কখনো পরমাণু আঘাত হানলে এই দুটি দেশই প্রথম শিকার হবে।